钦定古今图书集成/理学汇编/学行典/第229卷 > 《赐孝子侯义诗二首》〈并序〉成祖
## 钦定古今图书集成/理学汇编/学行典/第229卷 > 《赐孝子侯义诗二首》〈并序〉成祖

“人子于亲，生能事以礼，没能葬以礼。在富室不可以为难。惟贫困不给之家，而亦欲尽夫养生送死之礼，岂不难哉？” 观宋孝子侯义，佣人营养，痛里人之薄葬，思以慰其亲。一旦母卒，昼则负土为坟，夜则哀号墓侧，致妻子困匮不暇顾。故其纯孝一念，感于幽明，瑞应草木，驯及蛇鸽，化被贼盗，岂偶然哉？呜呼！为人子若义者，亦可谓孝矣。

佣身事母为家贫，母没哀号夜及晨。妻子嗷嗷膳不
给，辛勤负土只成坟。

《瓜》生同实木连枝，盗贼相知不忍欺。蛇鸽俱驯来绕
护，由来纯孝感天知。